พอดีมีจุดคล้ายยุงกัดขึ้นตามแขนบ้างขาบ้าง แบบอยู่ดีๆก้ขึ้นอะค่ะ แล้วสักพักก้จะค่อยจางลง แล้วก้จะมีมาใหม่ ไม่มีอาการแสบหรือคันอะไรเลยคะปกติมากมีแค่จุดๆขึ้น (ก่อนหน้านี้ไปซักผ้ามาคะ เลยสงสัยว่าเป็นไปได้มั้ยที่จะแพ้ผงซักฟอก) ตอบทีนะคะ อยากรู้สาเหตุแล้วก้วิธีรักษาค่ะ ขอบค่ะ
สวัสดีค่ะ อาการมีตุ่มคล้ายยุงกัดขึ้นตามแขนและขาดังกล่าวมานั้น ถ้าขึ้นแล้วภายใน 24 ชั่วโมง หายไปไม่ทิ้งรอยเลยนั้น อาจจะเป็นสาเหตุจากลมพิษ เป็นปื้นนูนแดงและคัน ถ้าเป็นเฉียบพลันอาจเกิดตามหลังการติดเชื้อใดๆในร่างกาย แพ้อาหาร แพ้ยา สาเหตุอื่นๆเช่น เป็นจุดจากผื่นผิวหนังอักเสบ อาจสัมผัสกับการระคายสัมผัส หรือแพ้สัมผัสสารที่มาโดนตรงผิวหนังได้ แต่มักเป็นผื่น แดง คัน ไม่ค่อยหายไปเองเร็วๆโดยไม่ทิ้งรอย หรือเป็นจุดจากการเลือดออกใต้ชั้นผิวหนัง จากการกระทบกระแทกแล้วมีเส้นเลือดฝอยแตก หรือมีภาวะเลือดออกง่ายหยุดยากอยู่เบื้องต้นระวังการกระทบกระแทกบริเวณดังกล่าว หลีกเลี่ยงการใช้สารใดๆที่จะกระตุ้นให้มีอาการได้ ไม่ไปแกะเกาบริเวณที่เป็น ใช้น้ำเปล่าสะอาดล้าง สังเกตอาการ ถ้าตุ่มดังกล่าวลุกลาม เป็นตลอดไม่หาย หรือมีอาการ เจ็บ ปวด บวม แดง คันมาก ควรไปพบแพทย์